প্রধানমন্ত্রীকে গণসংবর্ধনা দিতে কমিটি গঠন : দশম জাতীয় সংসদের ২২তম অধিবেশনে কওমি মাদ্রাসার সর্বোচ্চ স্তর দাওরায়ে হাদিসের সনদকে মাস্টার্স ডিগ্রির সমমান দিয়ে বিল পাস করা হয়। এ জন্য প্রধানমন্ত্রী শেখ হাসিনাকে গণসংবর্ধনা দেবে আল-হাইয়াতুল উলইয়া লিল জামিয়াতিল কাওমিয়া বাংলাদেশ। হেফাজত দুর্গ বলে খ্যাত দারুল উলূম মুঈনুল ইসলাম হাটহাজারী মাদ্রাসায় গত সোমবার অনুষ্ঠিত হাইয়াতুল উলইয়ার বৈঠকে এ সিদ্ধান্ত নেওয়া হয়। এ জন্য গঠন করা হয়েছে ১৫ সদস্যের একটি গণসংবর্ধনা বাস্তবায়ন কমিটি। হাইয়াতুল উলইয়ার কো-চেয়ারম্যান মাওলানা আশরাফ আলীকে এ কমিটির আহ্বায়ক করা হয়েছে। তবে কবে বা কখন এ সংবর্ধনা দেওয়া হবে, তা এখনও ঠিক করা হয়নি। উল্লেখ্য, হাইয়াতুল উলইয়ার চেয়ারম্যান ও হেফাজতে ইসলামের আমির আল্লামা শাহ আহমদ শফীর সভাপতিত্বে এ সভা অনুষ্ঠিত হয়।